Beklager, selv din ægte gråd er ikke troværdig.
Næste. Beatrice Grus... Grus...
Gruszczynski. Det er mig.
Gruszczynski. Det navn ser du aldrig i neonlys.
Søde ven, jeg søger glamourøse stjerneskud,
ikke piger fra landet, der går i et med omgivelserne.
Men jeg kommer lige fra Center Point i Indiana
for at få opfyldt mine filmstjernedrømme.
Ja, som alle andre piger her i byen.
Er der ikke noget, jeg kan gøre?
Rejs tilbage i tiden, og bliv født som en anden.
Sophia, din tur.
-Er du Helen? -Ja, jeg...
-Kan jeg hjælpe Dem? -Det finder vi ud af.
Jeg kommer lige fra New York. Broadway keder mig,
og mine venner siger, at De er den bedste agent i Los Angeles.
Fascinerende. Kan De ikke komme tilbage klokken 13.30?
Fint, men klokken 14. Jeg spiser frokost på Romanoff's med min publicist.
Undskyld, jeg fik ikke Deres navn, frøken...
Davies. Diane Davies.
Og sådan fik Diane sin agent.
Ser du, Hugo, alt i Hollywood handler om de rigtige forbindelser.
Jeg mangler en forbindelse.
Hvad er forbindelsen mellem det og Las Colinas?
Du skal ikke spille smart.
Historien handler om, hvordan fortiden kan indhente os.
Og Dianes fortid var tættere på, end vi kunne forestille os.
Som I alle ved, skal vi for første gang i Las Colinas' historie
være vært for en stor Hollywood-fest i aften.
Min ven, den berømte producer Herbert Hayes,
har netop afsluttet optagelserne til sin film, Coco Nutz!,
en morsom komedie om "to uheldige venner, der tager på ferie på Hawaii
og får mere, end de havde regnet med." Gør plads, Casablanca.
Ms. Davies? Hvis filmen foregår på Hawaii, hvorfor lavede de den så her?
Af samme grund som alle andre.
-Landskabet. -Det er billigere.
Så jeg vil bede alle få mig til at fremstå fabelagtig.
Det er et meget vigtigt arrangement, og vi skal have alle mand på dæk.
Chad deler opgaverne ud.
Kuverterne, tak!
Forkert publikum. Det er fint.
Mødet er hævet.
Máximo. Du får en særlig opgave.
Diane valgte dig som personlig assistent til festen.
Vores plan om at føre dig tættere på hende virker.
Ja! Jeg skal servere forretter.
Du er heldig. Jeg skal opvarte Bud McKinley.
Hans faste person er blevet syg.
-Hvem er McKinley? -Kender du ikke Bud McKinley?
Han er filmens stjerne.
Skal du hænge ud med en filmstjerne? Kommer du ind i VIP-området?
Jeg har aldrig været VIP. Ikke engang min mor synes, jeg er vigtig.
Måske. Gid jeg kunne gemme mig blandt serveringspersonalet
i stedet for den fine og meget, meget glamourøse opgave, jeg fik.
-Vi kan bytte. -Vil du det?
Gud, altså, Memo! Du aner ikke, hvor glad det gør mig.
Men pas på. Bud McKinley er efter sigende en rigtig ølhund.
Okay.
-Hej, Julia. -Hej.
Går det godt med min søster? Ligger hun og hører musik hele dagen?
Nej. Hun ser også fjernsyn.
Jeg er virkelig glad for, at hun må bo hos dig. Virkelig.
Jeg var glad for, at Sara var et godt sted,
hvilket ikke gjaldt mig selv efter min snak med Fabián.
Máximo, min ven.
Glæder du dig lige så meget som mig til Hollywood-festen?
Jeg er så spændt på alt det smuds, du skaffer mig.
Nej. Det var kun den ene gang. Det gør jeg ikke igen.
Du har ret. Undskyld.
Det er bare, fordi vi allerede har så mange fælles minder.
Kan du huske det her?
Og det her?
Jeg ville aldrig sige, at hvis jeg ikke får et scoop fra festen,
giver jeg billederne til Diane, men...
-Nu sagde jeg det jo. Forstået? -Nej, det må du ikke!
Hun fyrer mig. Min familie har brug for pengene.
Så... kan jeg regne med dig?
Uret tikkede. Min fremtid stod på spil,
mens Las Colinas gjorde sig klar til et nærbillede.
I næste uge? Nej, umuligt. Der kan du ikke rejse væk.
Diane, jeg har allerede udsat turen to gange.
Mit barnebarn skal døbes.
Familien er vigtig, men det er dit arbejde.
Kan de ikke døbe ham næste år? Så kan han selv vælge sin religion.
Jeg skal med, uanset hvad.
Må jeg sige nej senere? Den fest er fuld af gamle kolleger.
Så nu skal jeg bruge hvert eneste sekund på at fokusere på dem,
så de kan se, at jeg er ligeglad med dem.
Sensationspressen. Jeg har altid hadet de gribbe.
Endelig bliver jeg en stjerne. Alt mit hårde arbejde betaler sig.
Den rolle ændrer alt for mig.
Mit navn ved siden af Liz Taylors og Jack Lemmons.
-Producerne ved, du er gravid. -Gudfader!
Er bare den bedste!
-Det er fint. -Nej. Det her er din store chance.
Og du spiller nonne. Du må straks gifte dig med barnets far.
Det er ikke så nemt.
Det burde være sværere. Så havde jeg ikke gjort det fem gange.
-Hvorfor kan jeg ikke være alene? -Sensationspressen ville elske det.
Gift dig nu bare med nogen, ellers finder studiet en anden til rollen.
Går nogen op i, hvad Diane Davies laver privat?
HVEM ER LILLE CHADS FAR?
Der er gået to år! Hvorfor giver de ikke op?
Når hajen lugter blod, svømmer den ikke den anden vej.
Du er min agent. Kan du ikke skaffe mig et job? Jeg tager alle roller.
"Diane Davies. Fra Amerikas øjesten til Amerikas tøjte."
Morsomt.
De kalder dig en skøge, en tøjte, en skurk. Og det er de pæne ord.
Se det i øjnene. Det er slut. Hvem skulle hyre dig med det omdømme?
Værsgo. Kald mig bare en skøge, en tøjte, en skurk. For det er jeg!
Og derfor... går jeg i seng med din far!
Tak! Rigtig fint.
Tillykke. Stjerne i den mest sete sæbeopera på TV.
Søde ven, jeg mistede aldrig troen på dig. Kom.
Jeg er nået langt, Máximo.
Og nu kan jeg endelig vise alle, hvor langt det er.
Se nu bare alle blikke blive rettet mod mig.
Skal jeg gå ned en gang til?
Goddag. Mit navn er Memo Reyes.
Jeg er meget glad for at være Deres opvarter.
Tænk, at jeg skal ledsage Dem under hele festen, mr. McKinley.
Hvad? Nej, jeg er ikke Bud McKinley. Det er ham.
Vent... er det filmens stjerne?
Er Bud McKinley en hund?
Bud McKinley er en rigtig ølhund.
Glem ikke, at jeg siger det nu, så du husker det senere.
Ølhund. Hund. Okay? Godt.
Og du skal ikke stikke snuden op efter at blive VIP.
Snuden. Husk også, at jeg sagde det.
Så ikke noget VIP-område?
Bliv her, og gå en tur med ham hver halve time.
Og han fik en enorm frokost, så vær klar.
Vent!
Jeg er glad for, at de valgte en mexicansk skuespiller.
-Tak. -Hvilken film har jeg sidst set Dem i?
Jeg var med i en mafiafilm sidste år. Jeg spillede en mexicansk narkohandler.
Efter det var jeg med i en vovet teenage-komedie.
Jeg spillede mexicansk narkohandler.
Men før det var jeg med i et futuristisk sci-fi-rumeventyr.
Jeg spillede mexicansk narkohandler.
-Derfor var denne film noget særligt. -Hvad spiller De da nu?
En mexicansk narkobagmand.
-Hej, piger. -Det må jeg sige.
Kiggede du efter en anden kvinde?
Nej, jeg føler bare, jeg kender hende fra L.A., men hvorfra?
Okay, lad mig hjælpe. Hvor kender jeg selv folk fra?
-Kassedame i supermarkedet? -Nej.
-I havde samme kjole på? -Helt sikkert nej.
Du saboterede hendes badedragt lige før en skønhedskonkurrence.
Diane Davies! Hej, jeg hedder Kara King.
Dejligt at møde dig. Du er en stor inspiration.
Tak. Jeg er også stor fan af dig.
Var det Kara?
-Vi har endda samme fødselsdag. -15. september!
Jeg er godt nok født 25 år senere, men alligevel.
Hurra for jomfruer!
Hun er da ikke 25 år yngre end mig.
Folk fortæller så mange løgne for at blive i Hollywood.
Godt, jeg slap væk, så jeg ikke skal forstille mig.
Bobby, hvem sætter dit hår? Du ser fantastisk ud!
Máximo, kan du se ham derovre? Det er Herbert Hayes.
Produceren, der fyrede mig fra mit store gennembrud.
Han overvejer at bruge resortet som location i næste film.
Vi fortæller ham, det er optaget.
Jeg skulle ledsage Diane,
men jeg måtte ikke glemme min anden store opgave:
At finde et scoop til Espectacular. Det kyssende par kunne måske bruges.
Jeg måtte straks finde Fabián.
Skal jeg hente et glas champagne, så du kan fejre slaget?
Tag en flaske. Sæt den på hans regning.
-Herbert, din gamle slyngel. -Der er du jo.
Kalder du det god sladder?
De har været gift i tre år.
For et Hollywood-par er det da en nyhed.
Jeg skal bruge noget skandaløst. Jeg sender om en time.
Enten finder du noget pikant inden, eller også ved du, hvad der sker.
Ellers giver jeg Diane billederne. Du må gerne gå.
-Nå, hvad synes du? -Jeg er vild med det.
Jeg håber, at min næste film...
Jeg stopper dig lige. Vi lejer ikke resortet ud til dit næste makværk.
Hvad? Nej, jeg vil ikke have resortet.
-Jeg vil have dig, Diane. -Undskyld, hvad?
Hollywood elsker et godt comeback.
Hvad siger du? En hovedrolle i min nye film?
Du har altid vist både ynde og subtilitet på skærmen.
Du var min chauffør...
...og så blev du min elsker.
Så blev du min chauffør igen og så min elsker igen.
Og så var du min ortopæd.
Og så var du min søns bar mitzva-lærer.
Og nu... er du min morder.
Tak! Jeg elsker jer!
Jeg er glad for, at jeg døde. Nu kan jeg lave film igen.
Søde ven, du kommer ikke til at lave flere film.
Du er en kæk overskrift.
SEXET ELLER KIKSET?
I det mindste handler det ikke om, hvem Chads far er.
OG HVEM ER CHADS FAR?
-Hvad gør jeg? -Nej. Film vil gerne nå de unge.
Dine fans er midaldrende husmødre. Se det i øjnene. Det er slut.
Men se på de lyse sider. Du ser fantastisk ud.
En skam, du ikke kan bygge en karriere på det.
En, to...
Balder af guld ligger øverst på Betamax-listen,
og dine proteinshakes går som varmt brød. Søde ven, jeg mistede aldrig troen på dig.
Jeg måtte genopfinde mig selv igen. Men på mine egne betingelser.
Budskabet må være, at kvinder kan alt, hvis de optræder med selvsikkerhed.
Jeg ved ikke...
Jeg er ikke sikker. Jeg er smigret...
Jeg ved godt, det er en vild idé. Du er tydeligvis kommet videre...
-Jeg vil have rollen! -Så er den din.
Der er kun ét lille problem.
Jeg skal have overtalt studiets store kanoner.
-Du er simpelthen så glamourøs. -Tak. Sådan er jeg bare.
-Rollen her er det stik modsatte. -Jeg kan ændre mig. Hvad er rollen?
Hun er bare en almindelig pige fra landet, som går i et med omgivelserne.
Det er løgn.
Har du lyst til at vise mig din fortolkning af figuren?
Selvfølgelig!
Du finder ingen, der er mere folkelig, jævn og nede på jorden end mig.
Den meget, meget dyre champagne, De bad om, ms. Davies.
Elendig timing. Kom ind på mit kontor. Stil champagnen i min suite.
Lige et øjeblik.
Mr. McKinley, det er ikke, fordi jeg ikke kan lide dig.
Jeg troede bare, du var en kendis.
Hvor skal du hen? Bud McKinley, stop så!
Slem hund.
Vend dig lige herom. Vi skal have nogle billeder af Bud med hundeføreren.
Hvad hedder du?
Memo. Memo Reyes.
Undskyld? Skal jeg vise Dem ind i VIP-området?
-Ja? Velkommen. -Tak.
God hund. Rigtig god hund.
Ms. Davies?
Jeg har ikke tænkt på Indiana længe.
Under tørken kom min far bagud med afdragene,
så banken kom og tog gården. Familien kom aldrig over det.
Far gik i stykker. Mor forsøgte at være den stærke, men...
Undskyld.
Diane, det er okay.
Det er mere end okay! De gamle billeder hjalp mig ind i rollen.
Hvordan ser jeg ud?
-Glamourøs som altid. -Forbistrede utvungne elegance.
Jeg er nødt til at skifte til noget mere... ordinært. Øjeblik.
Ms. Davies?
CHAD OG HANS FAR
Pludselig stod jeg med præcis det, Fabián var ude efter.
Den største omgang kendissmuds, man kunne forestille sig.
Et billede af Chad...
...og hans far.
Gennem to årtier havde Dianes modstand mod at afsløre Chads far
kun gjort folk mere nysgerrige.
Så hvis du gav Fabián billedet, var problemet med Espectacular løst.
Men det var et enormt svigt over for min chef.
Hvordan kunne jeg leve med at have givet Fabián billedet?
Men hvordan beholdt jeg mit job, hvis jeg lod være?
Jeg måtte tale med don Pablo.
Don Pablo? Jeg har et stort problem.
Hvordan vælger man mellem at beskytte sig selv eller være loyal?
Det valg burde ingen stå over for,
men på det seneste har jeg tænkt på,
om loyalitet bliver belønnet så meget, som det burde.
Så hvad skal jeg gøre?
Så så jeg blikket.
Det stærke blik, don Pablo fik, når han delte en ægte perle af visdom.
Ingen anelse.
Tiden gik, og jeg havde intet andet til Fabián end billedet i min lomme.
Gud, nu ved jeg det. Kom.
-Joanna Schiller? -Ja?
Vent... Jeg kalder mig Kara King nu.
Jeg vidste det. Nancys storesøster. Hende, der købte sprut til os.
-De fester var episke. -Tak.
Hyggeligt at se dig igen.
Gud, bare hun ikke siger til min mor, at jeg drak.
Karas reaktion over for Chad
og det, hun havde fortalt Diane om sin alder,
tændte en pære i mit hovedet.
Jeg opdagede, at jeg måske havde det scoop, Fabián var ude efter.
Ser du, Hugo. Alle gæster på Las Colinas afleverede en kopi af deres ID,
hvilket betød, at jeg havde et bevis på Karas ægte identitet,
og hun var meget ældre, end hun påstod.
Jeg elsker stadig byfester og halmballer og majs.
Jeg er den mest jordbundne tøs fra landet, du finder.
Se, jeg sagde endda "tøs". Det er både folkeligt og kært.
Wow. Det look og den stemme... Det er bare så...
...ordinært.
Jeg er overbevist.
-Rollen er så godt som din. -Pragtfuldt! Tak, Herb.
Undskyld. Fabián Solares står udenfor.
Han har beviser på, at en vis starlet er ti år ældre, end hun hævder at være.
-Han sender snart direkte. -Seriøst? Vi må stoppe ham.
Du kan jo ikke lide hende. Du kaldte hende en løgner.
Ja, men det er da lige meget. De sladdergribbe holder aldrig op.
Vi sender live uden for Las Colinas, og jeg har en eksklusiv historie til jer!
Stop! Du siger ikke et ord mere. Jeg er ligeglad med, om du sender.
Jeg er så træt af folk som dig,
som jager uskyldige kvinder og kritiserer os!
Det er os, der blotter os for publikum, modige nok til at forfølge vores drømme,
mens I gemmer jer i skyggerne som vampyrer,
der bare vil knuse os. Det kommer ikke til at ske her.
Ikke på mit resort.
Okay, ingen vampyrer. Rolig nu.
Jeg sagsøger dig! Jeg sagsøger alle...
Jeg ved godt, det er svært med Sara.
Men det skal nok blive bedre.
-I det mindste laver Máximo ikke ballade. -Du har sikkert ret.
Skal vi se lidt fjernsyn? Det plejer at berolige dig.
Tænk på noget andet end familien.
Ved I ikke, hvem jeg er?
-Er det Máximo? -Det...
Måske skulle vi hellere lege gemmeleg?
Jeg tæller. En, to, tre...
Ved du, hvem jeg er? Jeg var nomineret til en Emmy i 1977!
Okay! Jeg siger ikke noget.
Reklamer.
Tak.
Nej, selv tak.
Vi optog det hele. Det er en guldmine. Jeg vil spille det i månedsvis.
Gør, hvad du vil, mod mig. Men du holder dig fra mine gæster.
Máximo, jeg klæder om og går ind igen.
Du får lidt tid, men nu skylder du mig en stor en.
Det lykkedes mig at beholde mit job,
men undervejs var jeg tæt på at gøre andre fortræd.
-Hvem var jeg ved at blive? -Endelig.
Nu bliver du snart til den nådesløse og benhårde forretningsmand, alle hader.
Du glæder dig alt for meget til den del af historien.
Jeg elsker, når det bliver saftigt.
Nå, men nu blev det hele tilfældigvis meget saftigt.
Jeg sagde: "Fint, dine penge."
Herb, jeg sætter større pris på dit tilbud, end du aner,
men jeg er nødt til at takke nej.
Virkelig? Jeg troede, det var dit højeste ønske.
Jeg har ikke genopfundet mig selv
for at overleve i en by, der sparker til mig.
Jeg trives i Acapulco. Her er jeg den, jeg gerne vil være.
Held og lykke, Herb. God tur hjem.
Ja, hun var helt forkert til den rolle.
-Tillykke med den vidunderlige aften. -Tak, Máximo. Kom og få en drink.
Flot arbejde i aften. Det blev bemærket.
Men i morgen tidlig må vi finde ud af, hvem der gav Fabián de oplysninger.
Don Pablo, kom og vær med til at fejre det.
I må desværre fejre uden mig.
Hvad er det?
Tak for de muligheder og det venskab, du har givet mig her.
Men nu hvor festen er forbi, forlader jeg Las Colinas
for at være hos min familie i Mexico City.
Jeg kan tydeligvis ikke gøre begge dele.
Det er min skriftlige opsigelse med øjeblikkelig virkning.
Máximo.
Jeg er stolt af dit arbejde. Det lykkedes os at få dig tæt på hende.
Du vil nå langt uden min hjælp.
Held og lykke.
For årtier siden havde don Pablo valgt Las Colinas over sin egen familie.
Den aften...
...gik han omsider den anden vej.
Hugo, tidligere ledte du efter en forbindelse,
en grund til, at jeg fortalte historien. Kan du se den nu?
Ja. Det der med at livet altid...
Nej, ingen anelse.
Din onkel ved ikke, om han skal besøge en fra fortiden.
Han slås med, om han bør følge i don Pablos fodspor,
som greb chancen for at reparere et forhold,
eller efterligne Diana, som gav slip på fortiden.
De traf det rigtige valg for dem, så hvad er det rigtige for ham?
Han siger ikke så meget, men når han gør, er det elektrisk.
Jeg tjekker lige det ekstra stop.
Hvad synes du, jeg skal gøre?
Svært at sige, især når du ikke vil røbe, hvem det er, du overvejer at se.
Det kommer vi til.
Vi skal heldigvis besøge en, som måske har alle svarene.
Undskyld?
Hvad?
Jeg kan næsten ikke tro mine egne øjne.
Hej.
Far, der er en fyr, der vil snakke med dig!
"En fyr"? Jeg fløj herned til din børnehaveafslutning.
Det var dødkedeligt.
Máximo?
Hej, gamle ven!
Min Memo.
Wow.
-Han kaldte mig "en fyr". -Memito!
Tekster af: Lisa Kristensen Villeneuve